જોકે આ બાબતે હજુ આપણે આપણા પ્રતિસ્પર્ધી ચીનથી તો ઘણા પાછળ જ છીએ. ભારત વિશેની આગાહી ૧૭૫ જીડબલ્યુની છે જ્યારે ચીન આટલા જ વર્ષ સુધીમાં ૩૬૦ જીડબલ્યુ સુધી પહોંચી જાય તેવું અનુમાન છે. વિશ્વના આ ૪૦ ટકા છે! ચીનમાં વાયુ પ્રદૂષણ ખૂબ જ છે. (ભારતમાં પણ છે, પરંતુ) ચીન તે અંગે ખૂબ જ ચિંતિત છે અને એટલે જ પુનઃપ્રાપ્ય ઊર્જાના વિકાસ પર આટલો બધો ભાર મૂકી રહ્યું છે. ચીને વર્ષ ૨૦૨૦ માટે જે પંચવર્ષીય યોજના બનાવી હતી તેમાં સૌર ઊર્જા અંગે જે લક્ષ્યાંક નિર્ધારિત કર્યો હતો તે તેણે ત્રણ વર્ષ પૂર્વે જ પ્રાપ્ત કરી લીધો છે! અને પવન ઊર્જા અંગેનો લક્ષ્યાંક તે વર્ષ ૨૦૧૯ સુધીમાં પ્રાપ્ત કરી લેશે તેવું અનુમાન છે. જોકે આ ક્ષેત્રે જે સબસિડી અપાય છે તે અને ગ્રિડ ઇન્ટિગ્રેશનનો ખર્ચ સતત વધી રહ્યો છે જે ચિંતાનો વિષય બની રહે છે.